Kick Off ประชารัฐรวมพลัง ผุดงาน 2.3 หมื่นอัตรา ให้ นศ.และเยาวชน
น้องนักศึกษา ปิดภาคเรียน ใครอยากมีรายได้มาทางนี้ รมว.แรงงาน Kick Off ประชารัฐรวมพลัง สร้างยุวแรงงาน ปี 2562 เตรียมงานรองรับนักเรียน-นักศึกษา ทำงานหารายได้ช่วงปิดภาคเรียน กว่า 23,000 อัตรา,วันที่ 28 ม.ค. ที่ห้องประชุมจอมพล ป. พิบูลสงคราม ชั้น 5 กระทรวงแรงงาน พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดตัวโครงการ ประชารัฐรวมพลัง สร้างยุวแรงงาน ประจำปี 2562 พร้อมเป็นสักขีพยานในพิธีลงนามบันทึกความเข้าใจว่าด้วยความร่วมมือด้านการส่งเสริมการมีงานทำให้นักเรียนหรือนักศึกษาในช่วงปิดภาคเรียนหรือช่วงว่างจากการเรียน ประชารัฐรวมพลัง สร้างยุวแรงงาน ระหว่างกรมการจัดหางาน กรมพัฒนาฝีมือแรงงาน กรมสวัสดิการและคุ้มครองแรงงาน สำนักงานประกันสังคม สำนักงานคณะกรรมการการศึกษาขั้นพื้นฐาน สำนักงานคณะกรรมการการอาชีวศึกษา สำนักงานคณะกรรมการการอุดมศึกษา กรมส่งเสริมการปกครองท้องถิ่น และสถานประกอบการ 21 แห่ง สานต่อการส่งเสริมการมีงานทำให้นักเรียน นักศึกษา ในช่วงปิดภาคเรียนหรือช่วงว่างจากการเรียนระหว่างภาครัฐและเอกชน เปิดรับสมัครพร้อมกันทั่วประเทศ 1 กุมภาพันธ์ 2562 เป็นต้นไป,พล.ต.อ.อดุลย์ กล่าวว่า การพัฒนาและเสริมสร้างศักยภาพทรัพยากรมนุษย์ โดยพัฒนาทักษะการเรียนรู้โลกของการทำงาน ทักษะอาชีพที่สอดคล้องกับความต้องการของประเทศ เพื่อให้ประเทศไทยเข้าสู่ ความมั่นคง มั่งคั่ง ยั่งยืน ตามยุทธศาสตร์ชาติ 20 ปี (พ.ศ.2560-2579) และแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564) ได้มุ่งเน้นการเสริมสร้างและพัฒนาศักยภาพทุนมนุษย์ ลดความเหลื่อมล้ำ และสร้างความเข้มแข็งทางเศรษฐกิจ โดยต้องการให้คนไทยทุกช่วงวัยมีงานทำอย่างถ้วนทั่ว สร้างอาชีพ สร้างรายได้ที่มั่นคงแก่ผู้เข้าสู่ตลาดแรงงาน ซึ่งกระทรวงแรงงาน โดยกรมการจัดหางาน ได้ดำเนินการตามนโยบายดังกล่าว โดยจัดโครงการ ประชารัฐรวมพลัง สร้างยุวแรงงาน ในปีงบประมาณ 2561 ที่ผ่านมา มีวัตถุประสงค์เพื่อให้นักเรียนหรือนักศึกษาได้มีงานทำในช่วงปิดภาคเรียนหรือช่วงว่างจากการเรียน ได้รับการเสริมสร้างประสบการณ์ในการทำงานจริง ได้ใช้เวลาว่างให้เกิดประโยชน์ ลดการมั่วสุมและการเข้าไปยุ่งเกี่ยวกับยาเสพติด,โดยได้รับการตอบรับจากนักเรียน นักศึกษา รวมทั้งสถานประกอบเป็นอย่างดี มีสถานประกอบการเข้าร่วมโครงการ จำนวน 1,163 แห่ง เป็นกรุงเทพมหานคร 124 แห่ง ส่วนภูมิภาค 1,039 แห่ง สามารถส่งเสริมการมีงานทำให้นักเรียนหรือนักศึกษาได้ถึง 35,403 คน จากเป้าหมาย จำนวน 30,000 คน สร้างรายได้จำนวนทั้งสิ้น 458,822,880 บาท,สำหรับในปีงบประมาณ 2562 มีเป้าหมายส่งเสริมการมีงานทำให้นักเรียน/นักศึกษา จำนวน 50,000 คน ขณะนี้มีตำแหน่งงานว่างรองรับแล้ว 631 ตำแหน่ง 23,609 อัตรา อาทิ ตำแหน่ง พนักงานทั่วไป พนักงานบริการลูกค้า พนักงานฝ่ายผลิต สถานพนักงานประจำร้าน พนักงานจัดเรียงสินค้า เป็นต้น สถานประกอบการ 1,029 แห่ง,งาน ประชารัฐรวมพลัง สร้างยุวแรงงาน ประจำปี 2562 ในวันนี้เป็นการขับเคลื่อนการดำเนินงานที่ต่อเนื่องจากปีงบประมาณ 2561 โดยได้มีพิธีลงนามบันทึกความเข้าใจว่าด้วยความร่วมมือด้านการส่งเสริมการมีงานทำให้นักเรียน/นักศึกษา ในช่วงปิดภาคเรียนหรือช่วงว่างจากการเรียน ประชารัฐรวมพลัง สร้างยุวแรงงาน ระหว่าง กรมการจัดหางาน กรมพัฒนาฝีมือแรงงาน กรมสวัสดิการและคุ้มครองแรงงาน สำนักงานประกันสังคม สำนักงานคณะกรรมการการศึกษาขั้นพื้นฐาน สำนักงานคณะกรรมการการอาชีวศึกษา สำนักงานคณะกรรมการการอุดมศึกษา กรมส่งเสริมการปกครองท้องถิ่น และสถานประกอบการ 21 แห่ง ประกอบด้วย บริษัท เมเจอร์ซีนิเพล็กซ์ กรุ๊ป จำกัด (มหาชน), บริษัท โฮมโปรดักส์ เซ็นเตอร์ จำกัด (มหาชน), บริษัท ฟู้ดแพชชั่น จำกัด (บาร์บิคิว พลาซ่า), บริษัท บางจากกรีนเนท จำกัด, บริษัท เดอะมอลล์ กรุ๊ป จำกัด, บริษัท ซัสโก้ จำกัด (มหาชน), บริษัท เชสเตอร์ฟู้ด จำกัด, บริษัท โออิชิ กรุ๊ป จำกัด (มหาชน), บริษัท ไมเนอร์ อินเตอร์ เนชั่นแนล จำกัด (มหาชน), บริษัท ไทย ยามาซากิ จำกัด, บริษัท ฟูจิ กรุ๊ป จำกัด, บริษัท เมซโซ่ จำกัด, บริษัท ทรู คอร์ปอเรชั่น จำกัด (มหาชน), บริษัท อินเด็กซ์ ลิฟวิ่งมอลล์ จำกัด, บริษัท เอส แอนด์ พี ซินดิเคท จำกัด (มหาชน), บริษัท แมคไทย จำกัด, บริษัท เบอร์ลี่ ยุคเกอร์ จำกัด (มหาชน), บริษัท เคที เรสทัวรองท์ จำกัด (ซานตาเฟ้), บริษัท กาโตว์ เฮ้าส์ จำกัด, บริษัท บิซิเนสเซอร์วิสเซสอัลไลแอนซ์ จำกัด (อเมซอน คาเฟ่) และบริษัท เซ็นทรัล เรสตอรองส์ กรุ๊ป จำกัด,การดำเนินงานเป็นความร่วมมือระหว่างภาครัฐ ภาคเอกชน และภาคประชาสังคม โดยกรมการจัดหางานจะให้บริการด้านข้อมูลข่าวสารตลาดแรงงาน รับสมัครนักเรียน/นักศึกษาและส่งตัวไปสถานประกอบการ กรมพัฒนาฝีมือแรงงานจะฝึกทักษะระหว่างการเรียนและเตรียมความพร้อมสำหรับการทำงาน ส่วนกรมสวัสดิการและคุ้มครองแรงงานจะให้ความรู้ด้านความปลอดภัย อาชีวอนามัย และสภาพแวดล้อมในการทำงาน รวมทั้งคุ้มครองการทำงานให้เป็นไปตามกฎหมาย ขณะที่สำนักงานประกันสังคมจะคุ้มครองดูแลด้านสิทธิประโยชน์ตามกฎหมาย สำหรับอัตราค่าจ้างที่นักเรียน/นักศึกษาจะได้รับไม่ต่ำกว่าชั่วโมงละ 40 บาท ระยะเวลาทำงานคือ 1) เปิดภาคเรียนปกติ : วันเรียนปกติ ไม่เกินวันละ 4 ชั่วโมง วันหยุดเรียน วันหยุดประจำสัปดาห์ วันหยุดนักขัตฤกษ์ ไม่เกินวันละ 6 ชั่วโมง 2) ปิดภาคเรียน : ไม่เกินวันละ 7 ชั่วโมง 3) สัปดาห์ละไม่เกิน 36 ชั่วโมง,ทั้งนี้ จะมีการปฐมนิเทศก่อนส่งตัวเข้าทำงานระหว่างวันที่ 1–8 มีนาคม 2562 นักเรียน นักศึกษา สามารถสมัครได้หลายช่องทางคือ 1.ศูนย์บริการจัดหางานเพื่อคนไทย (Smart Job Center) ที่อาคาร 3 ชั้น ด้านหน้ากระทรวงแรงงาน เขตดินแดง กรุงเทพฯ, สำนักงานจัดหางานจัดหางานกรุงเทพมหานครพื้นที่ 1-10, สำนักงานจัดหางานจังหวัดทุกจังหวัด 2.สถานประกอบการที่รับนักเรียน นักศึกษาเข้าทำงาน 3.เว็บไซต์ : www.smartjob.doe.go.th 4.สายด่วน 1506 สมัครตั้งแต่วันที่ 1 กุมภาพันธ์ 2562 เป็นต้นไป สอบถามรายละเอียดได้ที่ สายด่วนกระทรวงแรงงาน โทร.1506.
รมว.แรงงาน Kick Off ประชารัฐรวมพลัง สร้างยุวแรงงาน ปี 2562 เตรียมงานรองรับนักเรียน-นักศึกษา ทำงานหารายได้ช่วงปิดภาคเรียน กว่า 23,000 อัตรา
Kick Off,ประชารัฐรวมพลัง สร้างยุวแรงงาน,หารายได้,ปิดภาคเรียน,รมว.แรงงาน,ข่าวทั่วไป